বসুন্ধরা রাজে, শিবরাজ সিংহ চৌহান, রমন সিংহের মতো বিজেপির মুখ্যমন্ত্রীরা প্রকাশ্যে এই প্রস্তাবের বিরোধিতা করছেন না। তবে মমতা ব্যানার্জির মতো বিরোধী দলের মুখ্যমন্ত্রী এর সমালোচনা করছেন। মমতার বক্তব্য, যেসব রাজ্যে সবে জিতে এসেছে কোনো দল, তারা কেন তাড়াহুড়া করে নির্বাচনে যাবে? এ বিষয়ে অবশ্য পাল্টা প্রস্তাব রেখেছেন মোদি। তেলেঙ্গানার মুখ্যমন্ত্রী চন্দ্রশেখর রাওকে তিনি বলেছেন, উত্তরপ্রদেশ কিংবা পাঞ্জাবের মতো যেসব রাজ্যে সদ্য ভোট হয়েছে, তাদের একবছর ‘গ্রেস’ দেয়া যেতে পারে। অর্থাৎ, সেখানে একবছর পর বিধানসভার ভোট হতে পারে। কিন্তু আসামের নেতাদের বক্তব্য, ‘গ্রেস’ বা অতিরিক্ত সময় দেয়া হবে কিসের ভিত্তিতে?